**ELŐTERJESZTÉS**

**Tiszavasvári Város Önkormányzata Képviselő-testületének**

**2025. szeptember 15-én tartandó rendkívüli ülésére**

Az előterjesztés tárgya: **a Tiszavasvári VI. számú felnőtt háziorvosi körzet ellátására kötendő helyettesítési feladatellátási szerződésről**

Melléklet:

A napirend előterjesztője: Balázsi Csilla polgármester

Az előterjesztést készítette: Gazdagné dr. Tóth Marianna osztályvezető

Az előterjesztés ügyiratszáma: TPH/616-.../2025.

**Az előterjesztést véleményező bizottságok a hatáskör megjelölésével:**

A rendkívüli ülés előterjesztéseit a bizottságoknak nem kell tárgyalniuk.

Az ülésre meghívni javasolt szervek, személyek:

|  |  |
| --- | --- |
|  |  |
|  |  |

Egyéb megjegyzés:

…………………………………………………………………………………………………………………………………………………………………………

Tiszavasvári, 2025. szeptember 12.

**Gazdagné dr. Tóth Marianna**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Gazdagné dr. Tóth Marianna

**ELŐTERJESZTÉS**

**A Képviselő-testülethez**

**A Tiszavasvári VI. számú felnőtt háziorvosi körzet ellátására kötendő helyettesítési feladatellátási szerződésről**

**Tisztelt Képviselő-testület!**

A Tiszavasvári VI. számú felnőtt háziorvosi körzet (néhai dr. Kádár István körzete) 2023. november 1. napja óta betöltetlen körzet, ezen időponttól kezdődően az önkormányzat helyettesítési feladatellátási szerződés alapján gondoskodik a körzet ellátásáról. A körzet helyettesítő orvosa dr. Kiss István Zsolt háziorvos, aki írásban jelezte az önkormányzat részére, hogy 2025. október 1. napjától nem kívánja ellátni a körzet helyettesítését, felmondja az erre vonatkozó feladatellátási szerződést.

A körzet folyamatos ellátása érdekében több alkalommal is személyesen egyeztettem dr. Malinák Gyula háziorvossal, aki elvállalta a körzet helyettesítését 2025. október 1. napjától kezdődően, napi két órában. A helyettesítés során az asszisztensi feladatokat a saját praxisának asszisztensével együtt fogja ellátni. A rendelés helyszíne a központi orvosi rendelő épületének emeletén lévő rendelőhelyiség, amelyben Doktor Úr egyébként is rendel.

A lakosságot a változásról az önkormányzat facebook oldalán, az orvosi rendelőben kihelyezett felhívásokkal, valamint a Vasvári Hírmondóban is tájékoztatni fogjuk. A helyettesítésben résztvevő orvosok saját facebook oldalukon szintén tájékoztatják a lakosságot.

A betöltetlen VI. számú körzet ellátásra az önkormányzat rendelkezik működési engedéllyel, a körzet finanszírozását közvetlenül az önkormányzat kapja meg a Nemzeti Egészségbiztosítási Alaptól. Ezen finanszírozási összegből fedezi az önkormányzat a helyettesítő orvos és az asszisztens díjazását, melyhez saját erő biztosítása így nem szükséges.

A helyettesítő orvos és asszisztens személyében bekövetkező változást az engedélyező hatóság részére be kell jelenteni, melyre vonatkozóan a szerződés megkötését követően az ESZENY rendszerben megteszünk.

Kérem a Tisztelt Képviselő-testületet, hogy az előterjesztést megtárgyalni, és a határozat-tervezetet jóváhagyni szíveskedjen.

Tiszavasvári, 2025. szeptember 12.

**Balázsi Csilla**

**polgármester**

**határozat-tervezet**

**Tiszavasvári Város Önkormányzata**

**Képviselő-testülete**

**…./2025. (IX.15.) Kt. számú**

**határozata**

**A Tiszavasvári VI. számú felnőtt háziorvosi körzet ellátására kötendő feladatellátási szerződésről**

Tiszavasvári Város Önkormányzata Képviselő-testületeMagyarország helyi önkormányzatairól szóló 2011. évi CLXXXIX tv. 13.§ (1) bekezdés 4. pontjában kapott felhatalmazás alapján az alábbi döntést hozza:

**1. Dönt arról**, hogy a MEDICINA-EURO Egészségügyi Szolgáltató Kft.-vel a VI. számú felnőtt háziorvosi körzet ellátásra 2023. szeptember 19. napján kelt helyettesítési feladatellátási szerződést **2025. szeptember 30. napjával** dr. Kiss István Zsolt háziorvos felmondása miatt megszünteti. Felhatalmazza a polgármestert a megszüntető okirat elkészítésére és aláírására.

**2.Dönt arról,** hogy a Tiszavasvári VI. számú felnőtt háziorvosi körzet helyettesítő ellátására **2025. október 1. napjától dr. Malinák Gyula felnőtt háziorvossal** köt helyettesítési feladatellátási szerződést. Jóváhagyja a határozat 1. melléklete szerinti tartalommal a helyettesítő feladatellátási szerződést.

**3.** **Felkéri a** polgármestert a szerződés aláírására és arra, hogy gondoskodjon a változásnak az engedélyező hatóság részére történő bejelentéséről.

**Határidő:** esedékességkor **Felelős:** Balázsi Csilla polgármester

**…/2025.(IX.15.) Kt. számú határozat 1. melléklete**

**HELYETTESÍTÉSI FELADAT-ELLÁTÁSI SZERZŐDÉS**

**felnőtt háziorvosi feladatok ellátására**

amely létrejött egyrészről **Tiszavasvári Város Önkormányzata** (székhelye: 4440 Tiszavasvári, Városháza tér 4., adószáma: 15732468-2-15, törzskönyvi azonosító száma: 732462, képviseli Balázsi Csilla **polgármester)** (továbbiakban: önkormányzat),

másrészről **dr. Malinák Gyula egyéni vállalkozó felnőtt háziorvos** (született: …………………., an.: ………………, székhelye: …………………….., adószáma: ……………………, nyilvántartási száma:31156) **mint személyes ellátási kötelezettséggel rendelkező orvos** (továbbiakban: háziorvosi szolgáltató) között az alulírott helyen és időben jelen szerződésben meghatározott feltételek szerint.

**Előzmények**

A Tiszavasvári VI. számú felnőtt háziorvosi körzet 2023. november 1. napja óta betöltetlen körzet, ezen időponttól kezdődően az önkormányzat a MEDICINA-EURO KFT-vel kötött (személyes ellátási kötelezettséggel rendelkező orvos dr. Kiss István Zsolt) helyettesítési feladatellátási szerződés alapján gondoskodott a körzet ellátásáról. Dr. Kiss István Zsolt a helyettesítési feladatellátási szerződést 2025. szeptember 30. napjával felmondta. 2025. október 1. napjától jelen szerződésben nevesített háziorvosi szolgáltató biztosítja a körzet ellátását.

**1.A szerződés tárgya**

1.1 Magyarország helyi önkormányzatairól szóló 2011. évi CLXXXIX törvény 13.§ (1) bekezdés 4. pontjában és az egészségügyi alapellátásról szóló 2015. évi CXXIII. törvény 5.§ (1) bekezdés a) pontjában meghatározott kötelező feladatának ellátása érdekében, valamint az önálló orvosi tevékenységről szóló 2000. évi II. törvényben, az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III.3.) Korm. rendeletben, továbbá a háziorvosi, házi gyermekorvosi és fogorvosi tevékenységről szóló 4/2000. (II.25.) EüM rendeletben foglaltaknak megfelelően ö**nkormányzat megbízza, háziorvosi szolgáltató pedig elvállalja a Tiszavasvári VI. számú felnőtt háziorvosi körzet alapellátását a hivatkozott jogszabályoknak megfelelő folyamatos területi ellátási kötelezettséggel**. **A háziorvosi szolgáltató a feladat-ellátási szerződésben kötelezettséget vállal arra, hogy az önkormányzat ellátási kötelezettségébe tartozó közszolgáltatások közül a szerződésben meghatározott szolgáltatásokat folyamatosan, a jogszabályokban és az egészségügyi szakmai szabályokban előírt szakmai színvonalon, területi ellátási kötelezettséggel nyújtja.**

1.2. **Jelen szerződés keretében a**z önkormányzat az 1.1. pontban meghatározott kötelező önkormányzati feladat biztosítása érdekében **2025. október 1. napjától** **megbízza** dr. Malinák Gyula egyéni vállalkozó háziorvosi szolgáltatót a felnőtt **háziorvosi alapellátási feladatok helyettesítéssel** (praxisjoggal rendelkező felnőtt háziorvos hiányában) **történő ellátásával az 1.3. pontban meghatározott ellátási területre vonatkozóan.**

1.3.Háziorvosi szolgáltató **területi ellátási kötelezettsége** Tiszavasvári Város Önkormányzata Képviselő-testülete az egészségügyi alapellátási körzetek megállapításáról szóló önkormányzati rendelet 1. melléklete szerint meghatározott V**I. számú felnőtt háziorvosi körzet** (A feladatellátási-szerződés függelékét képezi az ellátási terület pontos leírása)

1.4. Háziorvosi szolgáltató **köteles ellátni az ellátási területén lakó, a hozzá bejelentkezett és az általa elfogadott biztosítottakat. Köteles ellátni továbbá a rendelési időben hozzá forduló személyeket, ha heveny megbetegedésük vagy krónikus betegségük miatt ellátatlanságuk az egészséget károsító vagy a gyógyulást lassító állapotromláshoz vezethet**.

**1.5. A háziorvosi alapellátás keretében háziorvosi szolgáltató személyes orvosi ellátást nyújt** az egészségi állapot megőrzése, a betegségek megelőzése, korai felismerése és gyógyítása, valamint egészségfejlesztés céljából. Háziorvosi szolgáltató rendelési időben a betegeket – sürgős ellátást igénylő eset kivételével – az érkezés igazolt sorrendjében fogadja. A háziorvosi szolgáltató legalább a rendelési ideje egy részében előre programozható betegellátás keretében, előjegyzés alapján végzi a betegek szűrését, gondozását, ellátását.

1.6. Háziorvosi szolgáltató a lakosság gyógyító-megelőző alapellátást végzi, melynek keretében a **háziorvosi szolgáltató feladatkörébe tartozik különösen** az egészséges lakosság részére nyújtott tanácsadás és szűrés, a beteg vizsgálata, gyógykezelése, egészségi állapotának ellenőrzése, orvosi rehabilitációja, illetve szükség esetén szakorvosi vagy fekvőbeteg-gyógyintézeti vizsgálatra, gyógykezelésre való utalása.

1.7. Háziorvosi szolgáltató háziorvosi tevékenységét **érvényes engedély alapján** **végezheti**. Háziorvosi szolgáltató jelen szerződés aláírásával nyilatkozik, **hogy rendelkezik a feladat-ellátáshoz szükséges jogszabályban előírt feltételekkel, szakképzettséggel és alkalmas a feladat ellátására. Háziorvosi szolgáltató kijelenti**, hogy jelen szerződés 1.1 pontjában megjelölt **feladatot képes ellátni és** vállalja, hogy a feladatellátás időtartamára érvényes és megfelelő fedezetet nyújtó felelősségbiztosítással rendelkezik.

1.8.Háziorvosi szolgáltató **tevékenységét megfelelő végzettséggel és engedéllyel rendelkező ápoló igénybevételével köteles végezni.** Az ápoló munkáját a gyógyító-megelőző ellátással kapcsolatos feladatok vonatkozásában a háziorvos irányítja. Az ápoló a szakképzettségének megfelelő feladatokat önállóan végzi, a 4/2000. (II.25.) EüM rendelet 2. számú mellékletében foglaltak szerint.

1.9. **Háziorvosi szolgáltató vállalja a jogszabályokban, illetve a finanszírozási szerződésben meghatározott rendelési idő betartását.** **Háziorvosi szolgáltató helyettesítéssel történő ellátás esetén az ellátást a 43/1999. (III.3.) Korm. rendelet 7/A§ -ában foglaltak szerint végzi.** Háziorvosi szolgáltató a rendelési időt az önkormányzat előzetes hozzájárulásával módosíthatja. A rendelési időt és az elérhetőséget (telefonszám) a rendelőhelyiség bejáratára közérthetően és jól látható helyen ki kell függeszteni. További tájékoztatási kötelezettségek körébe tartozik a térítés ellenében végzett szolgáltatások térítési díjának ismertetése, az ügyeleti ellátás, a betegjogi képviselő elérhetősége, a panaszjog gyakorlásának lehetősége, továbbá a 96/2003. (VII.15.) Korm. rendelet 3.§ és 4.§-aiban előírtak. Háziorvosi szolgáltató **a helyettesítést heti 10 órában látja el** az alábbi rendelési idő szerint:

**4440 Tiszavasvári, Kossuth u. 4. szám alatti Központi Orvosi Rendelőben**

Hétfő: 16:00-18:00

Kedd: 16:00-18:00

Szerda: 16:00-18:00

Csütörtök: 16:00-18:00

Péntek: 16:00-18:00

1.10. Háziorvosi szolgáltató a Tiszavasvári VI. számú gyermekorvosi körzet lakosainak alapellátását a 4440 Tiszavasvári, Kossuth u. 4. szám alatti önkormányzati tulajdonú rendelőben köteles biztosítani.

**Az önkormányzat térítésmentesen biztosítja a feladatellátáshoz szükséges rendelőt. A háziorvosi szolgáltatót a használatában lévő rendelő és esetleges egyéb helyiségek (az épület közösen használt helyiségei, mint például folyosó, mosdóhelyiség) üzemeltetési, fenntartási költségeivel kapcsolatban fizetési kötelezettség terheli. Háziorvosi szolgáltató a használatában lévő rendelő és közös használatú helyiségek után a közüzemi költségek megfizetését – a Tiva-Szolg Nonprofit Kft. mint a központi orvosi rendelő üzemeltetője által kiállított és az önkormányzat részére kiszámlázott - számla alapján vállalja. Háziorvosi szolgáltató tudomásul veszi, hogy** az általa használt helyiség(ek) közüzemi díjai az önkormányzat részéről kijelölt energetikus szakember által – villany esetében beépített teljesítmény és üzemidő, fűtés esetében a légköbméter, víz esetében létszám és használati idő alapján – a közműszolgáltatók által kibocsátott számla figyelembevételével kerülnek meghatározásra. **Háziorvosi szolgáltató köteles fentiek alapján megállapított és felé továbbszámlázott közüzemi díjakat és az ellátáshoz kapcsolódó egyéb díjakat a kiállított számla alapján megfizetni (különösen: rezsidíjak, telefonelőfizetés díja, Netdoktor orvosi program havi díja, rendelő takarításának díja).** Ingó vagyon külön nem kerül átadásra háziorvosi szolgáltató részére, tekintettel arra, hogy a helyettesítés a saját körzetét ellátó rendelőben kerül ellátásra, az ott lévő felszerelések, eszközök adottak.

1.11. Háziorvosi szolgáltató tevékenységével kapcsolatban keletkezett hulladék - ideértve a veszélyes hulladékot is -, elszállításáról és megsemmisítéséről a háziorvosi szolgáltató jelzése alapján az önkormányzat gondoskodik, melynek díját továbbszámlázza Háziorvosi szolgáltató felé.

1.12. Háziorvosi szolgáltató **köteles a jogszabályokban előírt nyilvántartások vezetésére,** az egészségügyi és hozzájuk kapcsolódó személyes adatok kezelésére és megőrzésére, az adatok védelméről, valamint a betegek jogairól szóló rendelkezések maradéktalan betartására. Háziorvosi szolgáltató **kötelezettsége a finanszírozás alapjául szolgáló kimutatások, jelentések elszámolások készítése és azok NEAK felé határidőben történő továbbítása.**

**2. Finanszírozási kérdések**

2.1. Az önkormányzat az 1.1. pontban meghatározott egészségügyi alapellátási feladatainak ellátásához szükséges fedezetet a Nemzeti Egészségbiztosítási Alapkezelővel (továbbiakban: NEAK) kötött finanszírozási szerződés alapján részére folyósított összegből biztosítja.

2.2. Az önkormányzat a NEAK finanszírozási szerződés alapján biztosított **teljes finanszírozási összegből az 1 fő asszisztensi munkakört ellátó díjazásának levonását követően fennmaradt összeget háziorvosi szolgáltató által – 8 napos fizetési határidővel - kiállított számla alapján a háziorvosi szolgáltató bankszámlájára** teljesítésigazolást követően, **átutalással továbbítja.**

**2.3.**Az önkormányzat minden hónapban a NEAK finanszírozási összegnek az önkormányzat számlájára történő megérkezését követően, legkésőbb 5 munkanapon belül tájékoztatja háziorvosi szolgáltatót, mely alapján háziorvosi szolgáltató kiállítja a 2.2. pontban részletezett módon a számlát. A finanszírozással összefüggő kérdéseket az egészségügyi szolgáltatások Egészségbiztosítási Alapból történő finanszírozásának részletes szabályairól szóló 49/1999.(III.3.) Korm.rendelet szabályozza.

**3. Helyettesítés**

**3.1. Háziorvosi szolgáltató távolléte idejére megfelelő szakmai helyettesítéséről saját költségére köteles gondoskodni**. Háziorvosi szolgáltató helyettesítését csak olyan orvos láthatja el, aki a háziorvosi feladatkörre előírt személyi feltételeknek megfelel. A helyettesítő háziorvos indokolt esetben a helyettesítést abban a rendelőben is elláthatja, ahol egyébként tevékenységét végzi. A háziorvosi szolgáltató a helyettesítésről haladéktalanul, de legkésőbb 24 órán belül köteles írásban tájékoztatni az önkormányzatot.

**4. Egészségügyi dokumentációval, adatkezeléssel kapcsolatos kérdések**

4.1. A háziorvosi szolgáltató köteles az ellátásban részesített személyekről és a nyújtott ellátásról a hatályos jogszabályban foglaltaknak megfelelő orvosi dokumentációt, valamint nyilvántartást vezetni, és arról az arra jogosultaknak felvilágosítást adni. A háziorvosi szolgáltató változása esetén a praxisban nyilvántartott minden beteg dokumentációját köteles az új háziorvos vagy az önkormányzat részére átadni.

4.2. Szerződő Felek nyilatkoznak, hogy az egészségügyi szolgáltatások teljesítése során keletkezett és a folyamatos szolgáltatáshoz szükséges egészségügyi dokumentációk és valamennyi adat átadás-átvételét az adatvédelemre vonatkozó szabályok figyelembevételével egymással kölcsönösen együttműködve járnak el.

**4.3. Háziorvosi szolgáltató kötelezettséget vállal**, hogy a jelen szerződés 1. pontjában meghatározott **feladatellátás bármilyen okból történő megszűnése, megszűntetése esetén a beteg-dokumentáció, előzményi adatok átadásához hozzájárul,** **az új háziorvos**, az **önkormányzat** vagy az **önkormányzat döntése alapján kijelölt engedélyes egészségügyi szolgáltató részére.**

**5. Ügyeletre vonatkozó kérdések**

5.1. Az egyes egészségügyi és egészségbiztosítási tárgyú kormányrendeletek módosításáról szóló 630/2022. (XII.30.) számú kormányrendelettel módosított – az Országos Mentőszolgálatról szóló – hatályos 322/2006. (XII.23.) Kormányrendelet 6.§ (10) bekezdése szerint *„a Mentőszolgálat jogszabályban meghatározott esetben és módon részt vesz a háziorvosi, házi gyermekorvosi orvosi ügyeleti ellátásban, és koordinálja azt.” A*z egészségügyi alapellátásról szóló hatályos 2015. évi CXXIII. törvény 6/A§-ban előírt rendelkezés alapján *„Az állami mentőszolgálat gondoskodik - az 5. § (1) bekezdés c) pontjában foglalt kivétellel - az egészségügyi alapellátáshoz kapcsolódó háziorvosi és házi gyermekorvosi ügyeleti ellátásról.”*

Fentiek alapján **2023. március 1. napjától az állami mentőszolgálat gondoskodik az egészségügyi alapellátáshoz kapcsolódó háziorvosi és házi gyermekorvosi ügyeleti ellátásról**.

**6. A szerződés megszűnése, megszüntetése**

6.1. **A felek jelen helyettesítési szerződést a másik félhez írásban intézett írásbeli nyilatkozattal 60 napos felmondási idővel indoklás nélkül megszüntethetik**. A felmondási idő alatt a háziorvosi szolgáltató köteles a szerződésben vállalt közszolgáltatást folyamatosan teljesíteni.

6.2. Az önkormányzat a feladat-ellátási szerződést – indoklással azonnali hatállyal felmondja, ha

1. a háziorvosi szolgáltató jelen megállapodásban foglalt kötelezettségeit az önkormányzat írásbeli felszólítása ellenére sem teljesíti, vagy folytatólagosan megszegi a jogszabályban foglalt működésre foglalt előírásokat,
2. A háziorvosi szolgáltató az önálló egészségügyi tevékenység végzésre való jogosultságát bármely okból elveszti.

6.3. A feladat-ellátási szerződés felmondása, azonnali hatályú felmondása esetén háziorvosi szolgáltató kártérítésre nem tarthat igényt.

6.4. Felek kijelentik, hogy jelen feladat-ellátási szerződés **közös megegyezéssel is megszüntethető.**

**7. Egyéb rendelkezések**

7.1. A működéssel kapcsolatban háziorvosi szolgáltató által harmadik személynek okozott kárért saját maga felel, az önkormányzat ezzel kapcsolatos felelősségét kizárja. **Háziorvosi szolgáltató kötelezettséget vállal arra, hogy a háziorvosi feladatokat a mindenkori szakmai követelményeknek megfelelő működési engedély és megfelelő fedezet nyújtó hatályos felelősségbiztosítási szerződés birtokában látja el.** A háziorvosi tevékenység szakmai felügyeletét az egészségügyi szolgáltatók hatósági szakfelügyeletéről, szakmai minőségértékeléséről és a minőségügyi vezetőkről szóló miniszteri rendelet szerinti szakfelügyelők végzik.

7.2. Az önkormányzat ellenőrizheti a jelen szerződésben vállalt kötelezettségek teljesítését. Ennek keretében a háziorvosi szolgáltató rendelkezésre bocsátja az ellenőrzéshez szükséges adatokat, információkat, biztosítja az iratokba való betekintést, az adatvédelmi jogszabályokban foglaltak betartásával.

7.3. **Jelen helyettesítési feladatellátási szerződés 2025. október 1. napjától kezdődő határozatlan időtartamra jön létre.**

7.4. Felek rögzítik, hogy a jelen szerződéssel kapcsolatos bármely jognyilatkozatok, közlések, módosítási javaslatok egymás felé **csak papír alapú írásbeli formában** hatályosak.

7.5. Jelen szerződésben nem szabályozott kérdésekben a háziorvosi, házi gyermekorvosi és fogorvosi tevékenységről szóló 4/2000. (II.25.) EüM rendeletben foglaltakat, valamint a Ptk. és az egészségügyi ellátásra irányadó más hatályos jogszabályok rendelkezéseit kell megfelelően alkalmazni.

7.6. A jelen megállapodást a felek képviselői elolvasták, közösen értelmezték, és mint akaratukkal mindenben megegyezőt aláírták

7.7. Szerződő felek a jelen szerződéssel kapcsolatos vitáikat békésen, egyeztetés útján kívánják rendezni. Jogvita esetére a szerződő felek értékhatártól függően kikötik és alávetik magukat a Nyíregyházi Járási Törvényszék kizárólagos illetékességének.

7.8. Jelen szerződést Tiszavasvári Város Önkormányzata Képviselő-testülete …./2025. (……….) Kt. sz. határozatával hagyta jóvá. Felek jelen szerződést elolvasták, s mint akaratukkal mindenben megegyezőt helybenhagyólag aláírták.

7.9. Az önkormányzat (a továbbiakban e pont alkalmazásában: Adatkezelő) tájékoztatja a háziorvosi szolgáltatót, hogy jelen jogügylet kapcsán az Európai Parlament és a Tanács 2016/679 Rendeletében (**GDPR) és az információs önrendelkezési jogról és az információszabadságról szóló 2011. évi CXII. törvényben (Infotv.) foglalt adatvédelmi és adatkezelési szabályokat betartja, azoknak megfelelően jár el.** Adatkezelő tájékoztatja a háziorvosi szolgáltatót, hogy jelen szerződésben rögzített adataikat a vonatkozó jogszabályoknak megfelelően, a szerződéses jogviszonyból eredő jogi kötelezettség teljesítése érdekében kezeli. Ezen túlmenően tájékoztatja a háziorvosi szolgáltatót, hogy a kapcsolattartásra szolgáló adataikkal kizárólag a kapcsolattartás céljából rendelkezik. Az adatok kizárólag jogszabályban és belső szabályzatban meghatározott irattárazási ideig tárolhatók. A háziorvosi szolgáltatónak joga van bármikor kérelmezni Adatkezelőtől a rá vonatkozó adatokhoz való hozzáférést, azok helyesbítését, törlését vagy kezelésének korlátozását, és tiltakozhatnak személyes adatainak kezelése ellen. A háziorvosi szolgáltatót jelen szerződés aláírásával hozzájárul ahhoz, hogy a hivatkozott jogszabályok alapján Adatkezelő személyes adataikat a fent említettek szerint kezelje.

Tiszavasvári, 2025. ……………………..…….

……………………………… …………………………………..

**Tiszavasvári Város Önkormányzata dr. Malinák Gyula**

**képviseletében egyéni vállalkozó**

**Balázsi Csilla**

**polgármester**

**Pénzügyi ellenjegyzés: ……………………………………………….**

**Tiszavasvári Város Önkormányzata Képviselő-testülete …../2025. (……...) Kt. sz. határozatával jóváhagyott feladatellátási szerződés függeléke**

**Tiszavasvári VI. számú felnőtt háziorvosi ellátási körzet**

| **Sorszám** | **Utca neve** |
| --- | --- |
| **1.** | Adria utca 9.-ig |
| **2.** | Állomás utca |
| **3.** | Árpád utca 2.-től 48.-ig, 1.-től 13.-ig |
| **4.** | Attila tér |
| **5.** | Bajcsy-Zsilinszky utca 64.-től végig |
| **6.** | Bartók Béla utca |
| **7.** | Báthori utca |
| **8.** | Bem utca |
| **9.** | Bercsényi utca |
| **10.** | Bessenyei utca |
| **11.** | Csalogány utca |
| **12.** | Csokonai utca |
| **13.** | Fecske-köz köz |
| **14.** | Frankel Leó utca |
| **15.** | Hableány utca |
| **16.** | Hársfa utca |
| **17.** | Jázmin utca |
| **18.** | Kabay József utca |
| **19.** | Kabók Lajos utca |
| **20.** | Keskeny utca |
| **21.** | Május 1. utca |
| **22.** | Margaréta utca |
| **23.** | Móricz Zsigmond utca |
| **24.** | Munka utca |
| **25.** | Nagybecskerek utca |
| **26.** | Nefelejcs utca |
| **27.** | Nyár utca |
| **28.** | Nyárfa utca |
| **29.** | Október 6. utca |
| **30.** | Pázsit utca |
| **31.** | Pillangó utca |
| **32.** | Mária Terézia utca |
| **33.** | Géza fejedelem utca |
| **34.** | Tavasz utca |
| **35.** | Tompa Mihály utca |
| **36.** | Tölgyes utca |
| **37.** | Vágóhíd utca |
| **38.** | Vásár tér |
| **39.** | Vasas utca |
| **40.** | Vasvári Pál utca 57/a-ig páratlan, 64/a-ig páros |
| **41.** | Vízmű utca |
| **42.** | Zrínyi utca 19-től végig, 20-tól végig |
| **43.** | Nyíregyházi Szakképzési Centrum Tiszavasvári Középiskolája, Szakiskolája és Kollégiuma 4440 Tiszavasvári, Petőfi utca. 1. |
| **44.** | Tiszavasvári Váci Mihály Gimnázium 4440 Tiszavasvári, Hétvezér utca 19. |